

110 SENESCHAUCIE 



Le OFFICE DE8 CHARUEES. 



Les charuers deiuent estre genz de conisance 1 e dement 

 sauer semer e les caruers e les herces depescees reperailler 

 e amender e la tere bin gaigner e ensesoner e deyuent sauer 

 ouelement les boefs iondre e chacer sanz ferir ne damager 

 e il les deyuent bin forager e le forage bin garder ke il ne 

 soit emble ne apor'te e en prez e en pastures seuerales sauue- 

 ment garder e autres auers ke dedenz son trouez deyuent 

 enparker e eus e les tenurs deiuent fosser 2 en clore 3 batre 

 e les teres remuer e fosser pur les teres achechir e les ewes 

 asseuer ne il ne deyuent nul boef escorcher iekes lem eit 

 veu e enqueres par quele defaute il morut ne il ne deiuent 

 en les boueries nul feu aporter pur alumer ne pur eus memes 

 eschaufer ne nule chandeile leinz alumer ne auer si il ne 

 seit en lanterne e pur grant mestir e peril. 



LE OFFICE DES CHARRETTIRS. 



Le charrenter deit estre sachant de son mester pur garder 

 ses chivaus e nyer e pur somages e cariages fere sanz peril 

 de ses chiuaus ke il ne seient surkarkez ne trop trauaillez 

 sermenes ne afoles il doyt sauer amender son harnays e le 

 atil de sa charrette. E le baillif e le prouost deiuent ver e 

 sauer quant de foiz les charrettes pount aler le iour por 

 marler e pur composter ou fein ou ble merin ou a buche 

 carier sanz grant greuance e quant defoiz il pount aler le ior 

 donkes deiuent les charretters a chif de la simayne respondre 

 de chescune iornee. Ne nul charretter ne autre ne face 

 escorcher chiual charretter ne auer sanz veue e comande- 

 ment de son souerein ieke lem sache pur quey e par quele 

 defaute il morut si com desus est dit. Ne nul charetter ne 

 porte fu ne chandeile en les estables si la chandeile ne seit 

 en lanterne e ce pur grant mester e donkes seit porte e garde 

 1 conissance. 2 [e les hayes.] 3 [e bleez.] 



